Käibemaksudeklaratsiooni lisa eesmärk on parandada maksuhalduri võimalusi varimajanduse ohjamisel ning seeläbi aidata kaasa konkurentsitingimuste parandamisele. Maksu- ja Tolliameti jaoks seisneb peamine muutus kontrolli efektiivsuses ja riskianalüüsis, mille tulemusel saame info kogumise asemel tegeleda info analüüsimisega.
Maksu- ja Tolliamet (MTA) saatis täna ettevõtlusorganisatsioonidele ja teistele partneritele tutvumiseks käibedeklaratsiooni lisa, kus hakkab kajastuma info üle 1000-euroste ostu-müügitehingute kohta.